The Final Cut
The Final Cut – britų progresyviojo roko grupės Pink Floyd albumas ir paskutinis studijinis albumas, kuriame groja bosistas ir dainų autorius Rodžeris Votersas. Albumas daugiausiai laikomas Voterso darbu, kuriame visų kūrinių autoriumi paminėtas tik pats Rodžeris. Disko įrašyme nedalyvavo klavišininkas Rick Wright. Gerbėjai ir kritikai šį albumą linkę vadinti Rodžerio Voterso soliniu darbu, nei visos grupės Pink Floyd. Labiausiai Rodžerio dominavimas pastebimas albumo viršelyje, kuriame parašyta: The Final Cut: A Requiem for the Post-War Dream - by Roger Waters, performed by Pink Floyd. (The Final Cut: Rekviem Pokariniam sapnui – Rodžeris Votersas, atlieka Pink Floyd) „The Final Cut“ yra koncepcinis albumas prieš karą, įkvėptas Margaretos Tečer iškilimo ir Didžiosios Britanijos įsitraukimo į Folklandų karą. Albume panaudoti senesnių albumų garsai – vėjas iš „Meddle“, žingsniai, laikrodžiai, pamišėlio juokas iš „Dark Side of the Moon“, radijo garsai bei triukšmas iš „Wish You Were Here“, šuns kaukimas iš „Animals“, bei riksmai ir balsai iš „The Wall“.